OpenLLM-France/wikimedia huggingface dataset:
# El estado de las cosas

El estado de las cosas, Kortatu taldearen estudioko bigarren diska da. 1986ko Irailean, Lasarteko (Gipuzkoa) Elkar estudioetan grabatu zuten eta Soñua diskoetxeak kaleratu zuen. 1998an ordea, Oihuka diskoetxeak CD formatuan berrargitaratu zuen. Oraingo honetan ordea, A la Calle maxi single-ko abestiak gehitu zizkieten.
Abesti guztiak Kortatu taldearenak dira Hay algo aquí que va mal abestia izan ezik, The Specials taldearen Doesn´t make it alright abestiaren bertsioa da eta. Aizkolari eta 9 zulo abestietako hitzak, Mikel Antzarenak dira, Jaungoikoa eta lege zarra Josu Landarena eta Esto no es el Oeste, pero aquí también hay tiros (A Billy the Kid) abestiarena Ramon J. Senderrena da.

## Abestien zerrenda

* La línea del frente
* El estado de las cosas
* Aizkolari
* Hotel Monbar
* 9 zulo
* Equilibrio
* Jaungoikoa eta lege zarra
* Cartel en el casco viejo de Bilbao
* Nivel 30
* Esto no es el Oeste, pero aquí también hay tiros (A Billy the Kid)
* Hay algo aquí que va mal (1998ko berrargitarapenean kaleratua)
* A la calle (1998ko berrargitarapenean kaleratua)
* Desmond dub (1998ko berrargitarapenean kaleratua)

## Taldekideak

* Fermin Muguruza - Gitarra eta ahotsa.
* Iñigo Muguruza - Bajua, Gitarra eta ahotsa.
* Treku Armendariz - Bateria.

### Gainontzeko musikariak

* Josetxo Silguero -Saxofoia Equilibrio abestian.
* Jabier Muguruza Akordeoia Jaungoikoa eta lege zarra abestian.
* Xabier Montoia - Koroak 9 zulo abestian.

## Kanpo estekak

* Datuak: Q601936
# El embarcadero (telesaila)

El embarcadero 2019ko espainiar telesaila da, Álex Pinak eta Esther Martínez Lobatok Movistar+entzat egina.
Lapurreta, krimen eta gizarte kutsuko istorioak alboratu, eta kontakizun intimo baten alde egin du oraingoan biko nafarrak, betiere misterioa eta tentsio dramatikoa oinarri izanik.

## Aktoreak

* Álvaro Morte - Óscar León Faus
* Verónica Sánchez - Alejandra "Álex" Leyva / Martina
* Irene Arcos - Verónica Alfaro
* Roberto Enríquez - Conrado
* Marta Milans - Katia
* Judit Ampudia - Ada
* Miquel Fernández - Francisco "Fran" Pacheco
* Paco Manzanedo - Vicent
* Cecilia Roth - Blanca

## Erreferentziak

* ↑ (Gaztelaniaz) «Movistar pone fecha de estreno a "El Embarcadero", en dos temporadas de ocho capítulos cada una» vertele.
* ↑ «El Embarcadero» Berria 2019-01-26 CC BY-SA 4.0 lizentziapean.

## Kanpo estekak

* Datuak: Q60560171
# El famoso Bernardo (Cervantes)

Bernardo Miguel de Cervantesek idatzi omen zuen liburu baten izenburua zen. Erreferentzi batzuetan aipatzen da baina galdutzat eman da.

## Aipamenak

Miguel de Cervantesek berak Los trabajos de Persiles y Sigismunda liburuaren eskaintzan aipatu zuen. Eskaintza Pedro Fernández de Castro y Andraderi zuzenduta zegoen. Zehatz-mehatz hau esan zuen: "el famoso Bernardo". Kasu honetan "famoso" ez zen "ospetsua", "ospea merezi zuela" baizik. Bernardo idatzi ondoren Cervantesi ez omen zion ezer gelditu, "ciertas reliquias y asomos" bakarrik.

## Hipotesia

Daniel Eisenbergek liburu horren inguruko hipotesia zabaldu zuen. Haren uztez izenburuko Bernardo Erdi Aroko heroia izan zen Bernardo del Carpiori egiten dio aipamen. Cervantesen ustez garaiko espainiarrek Zalduntza liburu egokiagoak behar zituzten, bertako heroien abenturak azaltzen zituzten lanak eta ez kanpotik ekarritakoak. Testuinguru horretan horrelako lan batean hasia zegoen idazlea; hortik Eisenbergek asmoa eta izenburua arteko lotura planteatu zuen.

## Erreferentziak

* ↑ La interpretación cervantina del 'Quijote', Madril, Compañía Literaria, 1965, ISBN 8482130234, http://www.cervantesvirtual.com/obra-visor-din/la-interpretacin-cervantina-del-quijote-0/html/ffcf2960-82b1-11df-acc7-002185ce6064_79.html#I_5_.

## Kanpo estekak

* Datuak: Q551340
# El elixir de la vida

El elixir de la vida Francisco Ibáñez kataluniar komikigilearen pertsonaiarik ezaguenak diren Mortadelo eta Filemonen abentura bat da, 1973an argitaratutakoa.

## Istorioa

Von Nassen profesoreak presondegitik ihes egin du, eta objektuei bizia ematen dien elixir bat asmatu du. Von Nassenek bere asmakizuna plan maltzurrak betetzeko erabiliko du eta Mortadelok eta Filemonek geldiarazi egin beharko dute.

## Kanpo estekak

* Datuak: Q3726614
# El eternauta

El eternauta zientzia-fikziozko komiki klasikoa da, jatorriz 1957 eta 1959 artean argitaratua Hora Cero Semanal argentinar aldizkarian, astean 3 orrialdeko maiztasunarekin. Egileak Héctor Germán Oesterheld gidoilaria eta Francisco Solano López marrazkilaria izan ziren.
Ordutik hainbat berrargitalpen izan du lan honek. Halaber, antzerkiratu dute komiki hau, eta zinemaratzeko asmoa ere izan da, oraindik gauzatu ez den arren.
Istorioaren azpian Argentinak orduan pairatutako diktaduren kritika dago hainbat adituren ustez. Izan ere, Oesterheld bera desagertu zen antza denez gobernu horietako batek aginduta. Herrialde hegoamerikarrean ikur handi bihurtu zen denborarekin.

## Istorioa

Munduak izurrite zabala eta hilgarria jasaten du, elurte moduan agertutakoa, eta honek harrapatzen ditu lehenik eta behin Juan eta bere hiru lagunak kartetan jolasten ari diren bitartean. Apurka deskubrituko dute elurtea planetatik kanpoko izaki batzuk eragindakoa dela.

## Pertsonaiak

* Juan Salvo "Eternauta", pertsonaia nagusia.
* Elena, Juanen emaztea.
* Martita, Juan eta Elenaren alaba.
* Favalli, fisika irakaslea eta Juanen lagunik minena.
* Lucas (Herbert), Juanen laguna.
* Polsky, Juanen laguna.
* Pablo, haur heroia.
* Franco, heroi handienetakoa.
* "Ellos", etsai nagusiak.
* "Manos", aurrekoek agindutakoak. "Gurbos", "cascarudos" eta "hombres-robot" kontrolatzen dituzte.

## Ikus, gainera

* Gaztelaniazko literatura

## Kanpo estekak

* (Gaztelaniaz)http://www.eternauta.com/
* Datuak: Q92564
* Multimedia: El Eternauta / Q92564
# El día que nací yo

El día que nací yo (eusk. Jaio nintzen eguna) 1991. urtean eginiko espainiar film musikala da.

## Sinopsia

* Oharra: Atal honek istorio osoa edo amaiera argitzen du.
Miguel Asenjo Bernal (Arturo Fernández) irakaslea eta aita Pelayo (Joaquim de Almeida) Juana Medina (Isabel Pantoja) ijito gazteaz maitemintzen dira.

## Pertsonaiak

* Isabel Pantoja: Juana Medina
* Arturo Fernández: Miguel Asenjo Bernal
* Joaquim de Almeida: Pelayo Menéndez
* Miguel Rellán: Pepe Medina
* Germán Cobos
* Amparo Rivelles: María Teresa Murillo
* Antonio Gutti: Laguna mahaian
* Julia Oliva: Curra
* Juan Antonio Jiménez: Pepe 'Dergao'
* Mari Carmen Alvarado: Delfina
* José Manuel Padilla: Komisarioa
* Adela Abad: Irrati-esataria
* José Luis Lara: Harakina
* Martín Vega: Domingo Posadas
* Eulogio Serrano: Blas Mesones
* Juan Furest: Benito Martín
* Miguel Ángel Gallardo: Polizia 1
* Pepe Alcázar: Polizia 2
* Emilio Rivas : Guardia zibil
* Ernesto Martín: Guardia zibil
* Isidro López: Paco 'El Gordo'
* Manuel Palacín: Gitarra-jole
* Francisco Cruz: Gitarra-jole
* Ana Romero: Dantzari
* Belén Fernández: Dantzari
* María Soledad García: Dantzari
* María del Mar Cruz: Dantzari
* Paz Díaz: Dantzari
* Raquel Giner: Dantzari
* Gala Évora: Neskato

## Kanpo estekak

* Datuak: Q5824815
# El espinazo del diablo

El espinazo del diablo (euskaraz Deabruaren bizkarrezurra) 2001eko Guillermo del Toro mexikar zinema zuzendari eta gidoigilearen beldurrezko filma bat da. Bertan, Marisa Paredes, Eduardo Noriega, Federico Luppi, Irene Visedo, Fernando Tielve, Íñigo Garcés, José Manuel Lorenzo, Paco Maestre eta Martín Hernández aktoreek antzeztu zuten.
2006ko El laberinto del fauno ("Faunoaren labirintoa") filmaren aurrekaria izan zen.

## Argumentua

Oharra: Atal honek istorio osoa edo amaiera argitzen du.
Espainiako Gerra Zibila, Santa Lucía umezurztegia irakasle lanetan dabiltzan errepublikano talde baten babeslekua da, tartean Carmen zuzendaria (Marisa Paredes, Casares (Federico Luppi), Conchita (Irene Visedo) edota Jacinto atezaina (Eduardo Noriega) daudelarik. Baina Carlos mutikoak (Fernando Tielve) desio ilu bateraino gidatuko duen mamua ezagutu eta frankisten gudarostea bertaratzean dena aldatuko da.

## Aktoreak

* Fernando Tielve: Carlos, mutiko umezurtza.
* Íñigo Garcés: Jaime, umezuztegiko haur harroxko eta liskarzalea, gerora Carlosen laguna.
* Eduardo Noriega: Jacinto, atezaina.
* Marisa Paredes: Carmen, umezurztegiko zuzendaria.
* Federico Luppi: Casares doktorea, umezurztegiko medikua.
* Junio Valverde: Santi, mamu bilakatu zen haur umezurtza.
* Irene Visedo: Conchita, Jacintoren emaztegaia.

## Kanpo estekak

* Filmaren webgunea (Gaztelaniaz)
* El espinazo del diablo filmaren IMDBko fitxa irakurgai (Ingelesez)
* El espinazo del diablo filmaren trailer edo iragarkia ikusgai (Gaztelaniaz)
* Datuak: Q1350521
# Elbow Lake (Minnesota)

Elbow Lake Minnesotako hiri bat da. Grant konderrian kokatua dago. 2010ean 1.176 biztanle zituen, 3,48 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q2607294
* Multimedia: Elbow Lake, Becker County, Minnesota / Q2607294
# Elbrus

Elbrus (osetieraz: Эльбру́с; errusieraz: Эльбру́с) (5.642 m) Europa osoko mendirik altuena da, Errusian eta Georgiako mugatik gertu dagoena, Kaukasoko mendikatearen mendebaldean kokaturik.
Mendebaldeko Europako edo Europar Batasuneko tontorrik altuena, ordea, Mont Blanc da (4.808 m).
Elbursera igo zen lehen pertsona Killar Khashirov izan zen 1829 urtean. 1932 urtean, 4.200 metrotara egurrezko aterpe bat eraiki zuten, Priut 11 izenekoa, ordutik bertatik Elburseko historia alpinistikoa igaro da. 1942an, Alemaniar soldadu faxistek Elbruseko gaina zapaldu zuten, Hitlerrek europako tontorra zapaltzeko zuen ametsa gauztuz, baina urte bat beranduago Sobietar Batasunaren menpe geratu zen berriz mendia, Priuteko guduaren ostean. Sobietar Batasuneko kirolariek altuerako prestakuntza eta entrenamenduak egiteko urtetan erabili zuten Priut. 1998 urtean, sute batek aterpea deuseztu zuen, ordutik Barrels da aterpe nagusia. Elbruseko igoera Terksol herrian hasten da, Baksan bailaran (Kabardino-Balkaria), eta 3700 metrotaraino teleaulkian igo daiteke. Bertan dago egungo Elbruseko aterpe nagusia, Barrels, metalezko kupela erraildoiakematen duten kabinaz osatutako aterpea.

## Erreferentziak

* ↑ Euskaltzaindia. Europako toponimia fisikoa. .

## Ikus, gainera

* Kaukasia
* Europako geografia

## Kanpo estekak

* Datuak: Q43105
* Multimedia: Elbrus / Q43105
# Elbira Zipitria Zentroa

Elbira Zipitria Zentroa Euskal Herriko Unibertsitatearen Gipuzkoako Campuseko eraikin bat da, Donostiako Ondarreta auzoan dagoena eta zenbait zerbitzu biltzen dituena bere baitan. Campus honen baitan emakume baten izena daraman lehen eraikina da, Elbira Zipitria pedagogoaren omenez du izen hori.
Eraikinak 4.580,03 metro karratu ditu, lau solairutan banatuak eta Arkilan arkitektura eta hirigintza estudioak diseinatu zuen. 2015ean inauguratu zen. Energetikoki jasangarria izateko diseinatua dago.

## Zerbitzuak

Euskal Herriko Unibertsitatearen baitan, honako zerbitzuek dute egoitza bertan:
* Kanpo Praktiken zerbitzua. Praktiken eta Enplegagarritasunaren Zuzendaritza
* Sinnergiak Social Innovation, gizarte berrikuntzarako zentroa.
* Campuseko esperientzia gelak
* Euskara zerbitzua.
* Kalitate eta Ebaluazio instituzionalerako zerbitzua
* USAC (University Studies Abroad Consortium)

## Erreferentziak

* 1 2 «Elbira Zipitria zentroa» gipuzkoa (Noiz kontsultatua: 2018-08-01).
* ↑ (Gaztelaniaz) «El centro Elbira Zipitria resolverá las necesidades de Magisterio y Arquitectura. Noticias de Gipuzkoa» Noticias de Gipuzkoa (Noiz kontsultatua: 2018-08-01).

## Kanpo estekak

* Datuak: Q55862653
* Multimedia: Elbira Zipitria Zentroa / Q55862653
# Elbira Zipitria andereñoaren bidea

Elbira Zipitria andereñoaren bidea Donostiako Parte Zaharreko kale eta pasealeku bat da. Koruko Andre Mariaren kalean hasi ets Urgullen bukatzen da; historikoki, mendi horren sarrera nagusia izan da. Kale honetan Santa Teresa Komentua, Caritasen lokalak eta Gastronomiazko Euskal Anaiartea daude.
Elbira Zipitria ikastoletako andereño aitzindariaren izena darama.

## Erreferentziak

* ↑ http://www.gastronomica.com/index.php?id=87%5B%5D

## Kanpo estekak

* Datuak: Q25474558
* Multimedia: Elbira Zipitria andereñoaren bidea / Q25474558
# Elbląg landa-udalerria

Elbląg ( (Audio·info)) Poloniako Varmia-Mazuriako voivoderriko landa-udalerri bat da, Elbląg barrutian kokatuta. 192,05 km²ko azalera du eta 2017ko datuen arabera 7474 biztanle zituen.

## Kanpo estekak

* Udalaren webgunea
* Datuak: Q555494
* Multimedia: Gmina Elbląg / Q555494
ieaVarmia-Mazuriako voivoderriko udalerriak :
# Elbląg

Elbląg (polonieraz: Elbląg, 'elbloNk ahoskatua; alemanez: Elbing) Poloniako ipar-ekialdeko hiria da, Baltikoaren ertzean kokaturik dagoena. 1999tik Varmia-Mazuriako voivoderriaren barnean dago. 79,82 km²ko eremua du eta 2011n 124.257 biztanle zituen.

## Biztanleak

| Urtea | Biztanleria |
| 1772 | 11.952 |
| 1781 | 15.768 |
| 1826 | 22.115 |
| 1831 | 17.761 |
| 1875 | 33.520 |
| 1880 | 35.842 |
| 1885 | 38.278 |
| 1890 | 41.576 |
| 1900 | 52.518 |
| 1910 | 58.636 |
| 1925 | 67.878 |
| 1933 | 72.409 |
| 1939 | 83.190 |
| 1950 | 48.000 inguru |
| 1970 | 90.000 inguru |
| 2011 | 124.257 |

## Hiri senidetuak

| Ternopil Kaliningrad Baltiysk Ronneby Druskininkai Liepāja | Navahradak Trowbridge Coquimbo Tainan Nowy Sącz |

## Kanpo estekak

* Datuak: Q104712
* Multimedia: Elbląg / Q104712
ieaVarmia-Mazuriako voivoderriko udalerriak :
# Elbow Cays

'Elbow Cays, gaztelaniaz Los Roques, Bahametako uhartedi bat da.
# Elbridge Gerry

Elbridge Thomas Gerry (Marblehead, 1744ko uztailaren 17a - Washington, 1814ko azaroaren 23a) estatubatuar politikari eta diplomazialaria izan zen. AEBetako 5. presidenteordea izan zen 1813tik hil zen arte.
Merkatari familia aberats batean jaio zen. Britainiar politika kolonialaren aurka agertu zen eta erresistentziaren antolaketan parte hartu zuen. Ameriketako Estatu Batuetako Independentzia Aldarrikapena eta Konfederazioko artikuluen sinatzaileetako bat izan zen. Ameriketako Estatu Batuetako inaugurazio Kongresuko kide aukeratu zuten. Frantziarako ordezkaritza diplomatiko bateko kide izan zen. 1810ean Massachusettseko gobernadore aukeratu zuten. Estatuko hauteskunde-barrutiak aldatu ondoren, gerrymandering hitza asmatu zen. Alderdi demokrata-errepublikarraren hautagaia aukeratu zuten presidenteorde izateko 1812ko hauteskundeetan eta James Madison presidentearekin batera aukeratu zuten. Kargua hartu eta 30 hilabetera hil zen.

## Kanpo estekak

* Datuak: Q219797
* Multimedia: Elbridge Gerry / Q219797
# Elbridge udalerria, Edgar konderria (Illinois)

Elbridge udalerria Ameriketako Estatu Batuetako Illinois estatuko udalerri bat da, Edgar konderrian. Azken zentsuaren arabera 707 biztanle zituen, 43.48 milia karratu (112.6 km$^2$) eremuan.

## Ekonomia

2020ko zentsuaren arabera, Elbridge udalerrian 302 etxebizitza zeuden. Per capita diru-sarrerak 39.022 estatubatuar dolar ziren.

## Kanpo estekak

* Datuak: Q5353822
# Elbridge (New York)

Elbridge New York estatuko herri bat da. Onondaga konderrian kokatua dago. 2010ean 1.058 biztanle zituen, 2,92 kilometro koadrotan banatuta.

## Ikus, gainera

* Onondaga konderria

## Kanpo estekak

* Datuak: Q5353808
* Multimedia: Elbridge, New York / Q5353808
# Edafon

Ekologian, edafona lurzoruan dagoen bizidunen multzoari deritzo. Biota hori mikroorganismoz eta animalia txikiez osatuta dago.
Bakterioak, algak eta onddoak dira edafonaren osagai nagusiak (%80). Hauetaz gain, akaroak, zizareak eta artropodo txiki batzuk daude, eta baita neurri txikiko ugaztunak ere (satorrak eta hainbat karraskari, adibidez).
Lurzoruaren gainetik bizi diren landareak eta animaliak ez dira edafonaren osagaiak.
Bakterioak eta onddoak, bereziki, garrantzi handiko bizidunak dira lurzoruetan, bertan pilatzen den materia organiko guztia (hostoak, animalien gorpuak, etab.) deskonposatzen dutelako. Bakterio eta onddorik ezean, materia organikoa etengabe pilatuko litzateke lurzoruetan (materia organikoa deskonposatzerakoan bizidun horiek garrantzi handiko humusa sortzen dute).
Edafonaren bizidun gehienak heterotrofoak dira, oso gutxi dira fotosintesia egiten dutenak. Bizidun horiek lurzoruaren goiko mailetan pilatzen dira (A horizontean). Lurzoruaren bakterioek eta onddoek materia organikoa deskonposatzen dutenean landareek erabil ditzaketen konposatu inorganikoak (nitratoak, sulfatoak...) sortzen dituzte.
Lurzoruaren biotak ere garrantzi handia du ziklo biogeokimikoetan, hainbat prozesu biokimiko (nitrogenoaren finkapena, nitrifikazioa eta desnitrifikazioa, materia organikoaren mineralizazioa...) burutzen dituelako. Aipatzeko modukoa da landareen sustraietan onddo ugari bizi direla, mikorrizak osatuz.

## Lurzoruaren bizidun nagusiak

* Bakterioak: Nitrosomonas, Nitrobacter, Rhizobium, Azotobacter, Clostridium....
* Onddoak: Penicillium, Aspergillus, Fusarium, Mucor, Trichoderma...
* Algak: lurzoruaren uretan pilatzen dira: Diatomeak, Zianobakterioak, Chlorophyceae...
* Protozooak: Ziliatuak, Amoebozoa...
* Animaliak: Nematodoak, Rotifera, Akaroak, Collembola, Oligoketoak, Carabidae, inurriak, Dipteroen larbak, Isopodoak, Ugaztun txikiak...

## Kanpo estekak

* Datuak: Q1282599
# Edankuia

Edankuia (Lagenaria siceraria) Cucurbitaceae familiako espeziea da. Hustu eta gero ardoa zein beste edozein likido gordetzeko erabili izan den kui-barietatea da.
Hazitako lehendabiziko landareetako bat izan zen eta Goi Paleolitoko aztarnategietan topatu dute. Adituen ustetan, giza-migrazioen bidez zabaldu zen.

## Erreferentziak

* ↑ Harluxet Hiztegi Entziklopedikoa. Edankui. .
* ↑ Erickson, David L.; Smith, Bruce D.; Clarke, Andrew C.; Sandweiss, Daniel H.; Tuross, Noreen. (2005-12-20). «An Asian origin for a 10,000-year-old domesticated plant in the Americas» PNAS 102 (51): 18315–18320. doi:10.1073/pnas.0509279102. PMID 16352716. PMC 1311910..

## Kanpo estekak

* Datuak: Q1277255
* Multimedia: Lagenaria siceraria / Q1277255
* Espezieak: Lagenaria siceraria
# Edale santuaren kondaira

Edale santuaren kondaira (Die Legende vom heiligen Trinker) Joseph Roth idazle judu austriarrak 1939an idatzitako eleberri labur bat da. Hil baino pixka bat lehenago amaitu zuen Rothek liburua eta hil ondoren argitaratu zuten.

## Argumentua

Andreas Kartak Sena ibaiko zubipeetan lo egiten duen arlote bat da. Arratsalde batean ongi jantzitako jaun batek berrehun libera ematen dizkio honako baldintzarekin: Sainte Marie des Batignolles elizan dagoen Teresa Lisieuxekoari itzultzeko dirua, berak nahi duenean. Andreasek dirua itzuliko duela hitzematen dio jaunari, eta hitza betetzen gogoz saiatzen da.

## Pertsonaiak

* Andreas Kartak: protagonista. Jaiotzez Poloniakoa, meatzeetan lan egitera Frantziaratua.
* Jaun zahar ongi jantzia: berrehun libera ematen dizkio Andreasi, bi aldiz. Bigarren aldian ez du ezagutzen Andreas.
* Karoline: Andreasek ostatu hartu zuen etxeko andrea. Berataz maitemindu zen Andreas. Senarrak Karolineri tratu txarrak ematen zizkionez, Andreasek senarra hil zuen eta bi urteko kartzela eman zioten. Berarekin dirutza gastatzen du Andreasek, dirua itzuli ordez.
* Kanjak: Andreasen eskola laguna eta futbolari ospetsua. Asko laguntzen dio Andreasi.
* Gaby: Cannesko kasinoko dantzaria. Berarekin asteburu bat pasatzen du Andreasek, eta dirutza gastazen du.
* Woitech: Andreasen lankide ohia. Ez dio uzten Andreasi dirua itzultzen. Berarekin ere dirutza gastatzen du.
* Teresa: neska gazte bat. Andreasek Teresa Lisieuxekotzat jotzen du.

## Kanpo estekak

* Datuak: Q83797
# Edam-Volendam

Edam-Volendam (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 28.520 biztanle zituen.

## Ikus, gainera

* Volendam

## Kanpo estekak

* (Nederlanderaz) Udalaren webgunea.
* Datuak: Q9917
* Multimedia: Edam-Volendam / Q9917
# Edafologia

Edafologia lurzoruak ikertzen dituen zientzia da, horien ezaugarriak landare, zuhaitz eta beste izaki bizidunengan duen eragina aztertuz bereziki. Lurzoruen zientzietako bat da, pedologiarekin batera.
Edafologiaren barruan gai hauek aztertzen dira: Lurzoruaren prozesuak, edafogenesia, lurzoruaren propietate fisiko-kimikoak,
lurzoruaren dinamika, lurzoruaren egitura bertikala eta lurzoruen taxonomia eta banaketa.

## Erreferentziak

* ↑ Garin Ilarramendi, Ane; Nuñez Betelu, Koldo; Salcedo Larralde, Isabel. (1983). Edafologia. (Noiz kontsultatua: 2023-06-10).

## Ikus, gainera

* Geomorfologia

## Kanpo estekak

* Datuak: Q1151068
# Edam gazta

Edam (herbehereraz Edammer) Herbehereetako gazta mota bat da, jatorriz Edam-Volendam eskualdekoa, Edam hiriaren izena darama. Edam gazta usadioz barnealde hori zurruna eta kanpoaldea parafina gorriz estalirik daramatzaten esferetan saldu ohi da. Ondorioz, kontserbazio ezaugarri onak izateaz gain bidai luzeetan ongi mantentzen denez, XIV-XVIII. mendeen artean Europa nahiz Ipar Ameriketako kolonietan gazta ezagun eta oso kontsumitua bilakatu zen.

## Kanpo estekak

* Datuak: Q597473
* Multimedia: Edam cheese / Q597473
# Edalontzi

Edalontzia, edontzia, godaleta (Ipar.) edo basoa (Heg.) edateko erabiltzen den ontzi bat da, bereziki beirazkoa eta zilindro-formakoa edo zilindro-antzekoa. Hedaduraz, edalontzi batean sartzen den likido kantitateari ere edalontzi deitzen zaio (adibidez, edalontzi bat ardo edan), edukiera-neurri ofiziala ez izan arren.
# Downderry

Downderry, kornubieraz: Downderri, Ingalaterrako Kornualles konderriko kostaldeko herri bat da.

## Kanpo estekak

* Datuak: Q5303081
* Multimedia: Downderry / Q5303081
# Down Street geltokia

Down Street geltokia, Londresko metroaren geltoki bat da, Erresuma Batuko Londres hiriburuan, Mayfair auzoan.
1907an inauguratu zen.
* Datuak: Q450893
* Multimedia: Down Street tube station / Q450893
# Down To The River To Pray

Down To The River To Pray (euskaraz Ibaian Behera Errezatzera) Hegoaldeko Estatu Batuetako erlijio edo soul abesti herrikoi bat da.
Uste denez esklaboen abestia zen, hasiera batean 1867. urtean George H. Allan-ek The Good Old Way ("Bide On Zaharra") izenburuarekin idatzi omen zuen. Come, Let Us All Go Down ("Zatozte, Goazen Denok Beheruntz") izenburuaz ere ezaguna egin zen.

## Zinema

2000. urteko O Brother, Where Art Thou? filmako soinu bandan agertu zen.

## Hitzak

| Ingeleraz As I went down in de valley to pray, Studying about dat good old way, When you shall wear de starry crown, Good Lord, show me de way. O mourner, let's go down, let's do down, let's go down, O mourner, let's go down, Down in de valley to pray. | Euskaraz Ibaian beheruntz otoitzean nindoanean, Bide on zaharrari buruz ikasten, Koroi izartxua jantzia eraman behar zenukeenean, Jaun Ona, erakuts iezazidazu bidea. Oi mindua, goazen beheruntz, goazen beheruntz, goazen beheruntz, Oi mindua, goazen beheruntz, haranan behera, haranan behera otoi egitera. |

## Erreferentziak

* ↑ www.choralnet.org (Ingelesez)

## Kanpo estekak

* Down To The River To Pray abestia entzungai (Ingelesez)
* Down To The River To Pray abestia O Brother, Where Art Thou? filmako soinu bandan entzungai (Ingelesez)
* Datuak: Q12256394
# Dowling (Michigan)

Dowling Ameriketako Estatu Batuetako erroldak esleitutako leku bat da. Barry konderrian dago, Michigan estatuan. 351 biztanle ditu, 16,270303 kilometro koadroko azaleran banatuta.

## Ikus, gainera

* Barry konderria

## Kanpo estekak

* Datuak: Q8770550